Diari Oficial de la Generalitat Valenciana


Sumari del DOGV 9295, del 10-03-2022 (2022/1584)

Informe ambiental i territorial estratègic del Pla de reforma interior de canvi d'ús de dotacional a residencial de la parcel·la en l'avinguda de la Vila Joiosa, núm. 44, «Estació de Servei la Cala».
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1584


Data del document
:   02-02-2022

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informe ambiental i territorial estratègic del Pla de reforma interior de canvi d'ús de dotacional a residencial de la parcel·la en l'avinguda de la Vila Joiosa, núm. 44, «Estació de Servei la Cala». [2022/1584]  
En compliment del que es disposa en l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 1853 de data 16 de maig de 2017, es procedix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de canvi d'ús de dotacional a residencial de parcel·la en avinguda la Vila Joiosa, núm. 44, «Estació de Servei la Cala». L'informe ambiental i territorial estratègic es troba inserit en la pàgina web: www.benidorm.org.  
A iniciativa de la mercantil Estació de Servei la Cala, SA, amb CIF núm. A-03135936 s'ha presentat en data 22 de juliol de 2021 (REGING-10643) instància, a fi d'iniciar el procediment d'avaluació ambiental i territorial estratègica del Pla de reforma interior de canvi d'ús de dotacional (clau T/S) a residencial, de parcel·la en avinguda de la Vila Joiosa, núm. 44, actualment ocupada per l?«Estació de Servei la Cala». L'objecte, en síntesi, és modificar les condicions urbanístiques del solar on s'alberga ara com ara una estació de proveïment de combustible fòssil (zona Sistemes Generals de Transport per a Serveis de Xarxa Viària (clau T/S), reconvertint-la en residencial amb els seus usos compatibles (qualificació Edificació Oberta EA-3a), possibilitant donar resposta a la problemàtica existent per la incompatibilitat de les estacions de servei de combustibles fòssils en els sòls classificats com a urbans, mitjançant una operació d'increment de sòl dotacional públic en compensació de l'increment de la intensitat edificatòria del nou ús residencial.  
Vistos els informes emesos per l'arquitecte municipal de data 28 d'octubre de 2021, i ponent de la Comissió d'Avaluació Ambiental i Territorial Estratègica de Plans i Programes, de data 14 de gener de 2022, l'informe de la tècnica superior en assumptes jurídics de data 12 de gener de 2022 i l'informe emés per Vielca Ingenieros, SA, adjudicatària del Contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 13.09.2021 (REGING-13787), en els quals s'analitza el document inicial estratègic del Pla de reforma interior de canvi d'ús de dotacional (Clau T/S) a residencial (EA-3a) de parcel·la en avinguda de la Vila joiosa, núm. 44 i altra documentació, de conformitat amb el que es preveu en els articles 53, 61 i concordants del TRLOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística i, per tant, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, per Resolució de l'Alcaldia núm. 179/2022, es resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de canvi d'ús de dotacional a residencial de parcel·la en avinguda de la Vila Joiosa, núm. 44, del PGMO, per no tindre efectes significatius sobre el medi ambient, d'acord amb els criteris establits en l'annex VIII del Decret legislatiu 1/2021, de 18 de juny, del Consell pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana (TRLOTUP), corresponent continuar la tramitació conforme al capítol III del títol III del llibre I del TRLOTUP, o a la legislació sectorial corresponent.  
  
Segon  
Durant la tramitació urbanística del Pla de reforma interior s'hauran de tindre en compte les següents consideracions:  
1. Durant la tramitació urbanística del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en la qual es localitza el PRI, a establir en el corresponent conveni urbanístic i l'obligació de l'execució a costa de la parcel·la.  
2. Es tramitarà la fase urbanística com a Programa d'Actuació Aïllada en sòl Urbà (capítol V TRLOTUP), i constitueix l'alternativa tècnica l'instrument de planejament.  
3. S'emetrà informe de l'assistència tècnica municipal en la fase urbanística d'exposició pública i informes del PRI, s'analitzarà en aquesta fase l'aplicació de l'article 82 del TRLOTUP, i es farà constar que el percentatge a aplicar de les plusvàlues a cedir, com en altres casos similars (PRI Correos), haurà de ser del 20 %.  
4. En fase urbanística es validarà per l'Àrea de Topografia Municipal el reequilibri dotacional a favor de l'Ajuntament (article 67.3 TRLOTUP), així com també haurà de comprovar-se la dotació de zones verdes generada pel xicotet increment poblacional, per la qual cosa la monetarització total d'aquest equilibri dotacional no és apropiada, la qual cosa implica la cessió gratuïta i urbanitzada a càrrec de l'actuació com a mínim de la franja de 2 metres de la reculada en les dos alineacions de les avingudes de la Vila Joiosa i de Dénia.  
5. Serà vinculant, i s'incorporarà al conveni urbanístic, l'aprofitament determinat en la fase urbanística, que fixarà el nou sostre útil màxim del solar.  
6. En la fase urbanística del PRI es revisarà el còmput d'edificabilitat, una vegada comprovades les superfícies de parcel·la i la cessió al Pla general, i s'estudiarà la possible incorporació a la proposició jurídica econòmica, l'execució d'una rotonda en la confluència dels dos carrers, que resoldria el gir a l'esquerra al carrer Secretari Juan Baldoví.  
  
  
Tercer  
De conformitat amb el que es preveu en l'article 53.7 del TRLOTUP, contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és procedent, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
  
Quart  
De conformitat amb el que es preveu en l'article 53.7 in fine del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Cinqué  
Notificar aquesta resolució a les persones interessades que apareguen en l'expedient ambiental d'aquesta actuació, incloent-hi aquesta resolució en la documentació del planejament urbanístic.  
  
Sisé  
De conformitat amb el que es preveu en l'article 53.7 in fine del TRLOTUP, publicar aquesta resolució en el Diari Oficial de la Generalitat Valenciana.»  
  
Benidorm, 2 de febrer de 2022.- La regidora delegada d'Urbanisme: Lourdes Caselles Doménech.